Λεωνίδας Ανδρ. Εμπειρίκος

Ο Λεωνίδας Εμπειρίκος (1872 - 1947) ήταν Έλληνας τραπεζίτης και πολιτικός του 20ού αιώνα.

Βιογραφικά στοιχεία 
Η καταγωγή του ήταν από την Άνδρο. 

Ήταν εφοπλιστής και συνιδρυτής της Εθνικής Ατμοπλοΐας της Ελλάδας. 

Το 1916, διατέλεσε ιδρυτής και πρώτος πρόεδρος της Ενώσεως Ελλήνων Εφοπλιστών, ενώ πέντε χρόνια αργότερα, (1921) διατέλεσε πρώτος πρόεδρος και στην νεοϊδρυθείσα Πανελλήνια Ακτοπλοϊκή Ένωση. 

Εξελέγη επανειλημμένα βουλευτής Κυκλάδων και διετέλεσε Υπουργός Επισιτισμού. Ήταν επίσης πρόεδρος του Διοικητικού Συμβουλίου της Τράπεζας Εθνικής Οικονομίας.

Επίσης, έπαιξε καθοριστικό ρόλο στην μετάβαση της ναυτιλιακής κοινότητας της Άνδρου από την εποχή της ιστιοπλοϊας στην εποχή της ατμοπλοϊας και έγινε επίσης στυλοβάτης της Ελληνικής ναυτιλιακής κοινότητας του Λονδίνου.

Είναι πατέρας του υπερρεαλιστή λογοτέχνη, Ανδρέα Εμπειρίκου.

Πηγές 
 Λεωνίδας Εμπειρίκος συνοπτικό βιογραφικό σημείωμα από το Ινστιτούτο Νεοελληνικών Ερευνών
 
 Η Ελληνική Επιβατηγός Ναυτιλία - Ένα ταξίδι σε ήρεμα και φουρτουνιασμένα νερά (Α.Ι. Τζαμτζής - Εκδόσεις Μίλητος)

Έλληνες εφοπλιστές
Έλληνες πολιτικοί-επέκταση
Έλληνες τραπεζίτες
Έλληνες υπουργοί Επισιτισμού
Βουλευτές Κυκλάδων
Οικογένεια Εμπειρίκου
Εφοπλιστές